วิรัตน์ชัย น้อมระวี

พลตำรวจตรี วิรัตน์ชัย น้อมระวี (สิงหาคม พ.ศ. 2513 - 17 มกราคม 2564)  นายตำรวจชาวไทยซึ่งเสียชีวิตระหว่างปฏิบัติหน้าที่ปราบปรามยาเสพติดที่จังหวัดขอนแก่น

**ประวัติ**
ร้อยตำรวจเอกวิรัตน์ชัย เกิดเมื่อวันที่ 8 สิงหาคม พ.ศ. 2513 ที่ตำบลหมากแข้ง อำเภอเมืองอุดรธานี จังหวัดอุดรธานี เป็นบุตรชายของ นายบุญถม และ นางคำกอง น้อมระวี ส่วนทายาทนั้นคือ ว่าที่ร้อยตำรวจโทหญิงเกวลี น้อมระวี นายวีระเกียรติ น้อมระวี นตท.ภิวัฒน์ชัย น้อมระวี
พลตำรวจตรีวิรัตน์ชัยได้สำเร็จการศึกษา ชั้นมัธยมศึกษาจากโรงเรียนอุดรพิทยานุกูล รุ่นที่ 82 ปริญญาตรีนิติศาสตร์บัณฑิตจากมหาวิทยาลัยสุโขทัยธรรมาธิราช

**การทำงาน**
ได้สอบคัดเลือกเข้าเป็นนักเรียนพลตำรวจ พ.ศ. 2532 (มอดินแดงรุ่นที่ 19 ร้อย 2) บรรจุครั้งแรกในตำแหน่ง ผบ.หมู่ป้องกันปราบปราม ส.ภ.เมืองร้อยเอ็ดต่อมาได้ย้ายมารับราชการในตำแหน่ง ผบ.หมู่สืบสวน ส.ภ.ประจักษ์ศิลปาคม ยศจ่าสิบตำรวจได้รับพิจารณาให้ได้รับเงินเพิ่มพิเศษการปราบปรามผู้กระทำความผิด (พ.ป.ผ.) 1 ขั้น เนื่องจากขณะดำรงตำแหน่ง ผบ.หมู่ ป้องกันปราบปราม ส.ภ.เมืองร้อยเอ็ด (ยศสิบตำรวจโท) ได้ออกปฏิบัติหน้าที่แล้วถูกผู้กระทำความผิดยิงปืนใส่เจ้าหน้าที่แต่กระสุนโดนไปที่ขอบประตูทำให้กระสุนแฉลบมาโดนที่หน้าออกของ สิบตำรวจโทวิรัตน์ชัย ทำให้ได้รับบาดเจ็บแต่ไม่ถึงขั้นสาหัส หลังจากนั้นได้ย้ายตำแหน่งเป็น ผบ.สส. ส.ภ.ประจักษ์ศิลปาคม ทำหน้าที่เป็น หัวหน้าเสมียนคดี/ผู้ช่วยพนักงานสอบสวน เมื่อ พ.ศ. 2551 ดาบตำรวจวิรัตน์ชัย ได้จบการศึกษานิติศาสตร์บัณฑิต ต่อมาในปี พ.ศ. 2556 ได้มีการเปิดสอบให้ข้าราชการตำรวจชั้นประทวนที่มีวุฒิปริญญาตรีเลื่อนขึ้นเป็นชั้นสัญญาบัตร (กอน.23 ขุนทะเล 565 นิติกร 300) รับราชการชั้นสัญญาบัตรครั้งแรกในตำแหน่ง รอง สว.ฝอ. (นิติกร) บก.ส.2 กองบัญชาการตำรวจสันติบาล
ต่อมาปี พ.ศ. 2562 ได้ย้ายมารับราชการในตำแหน่ง รอง สว.สืบสวน กก.3 บก.ปส.2 กองบัญชาการตำรวจปราบปรามยาเสพติด ในปีเดียวกันได้มีคำสั่งให้เข้าอบรมหลักสูตรชั้นสารวัตรรุ่นที่ 214 และได้มีผลงานปราบปรามยาเสพติดมากมายจนกระทั่งเมื่อวันที่ 16 มกราคม 2564 ชุดสืบสวน กก.3 บก.ปส.2 ออกสืบสวนการลักลอบขนลำเลียงยาเสพติดอาศัยช่วงโควิด-19 ในเขตพื้นที่ อ.บ้านแพง จ.นครพนม เพื่อนำส่งให้กับลูกค้าพื้นที่ตอนใน และกรุงเทพมหานคร โดยขับรถยนต์ตามเส้นทางจังหวัดกาฬสินธุ์ มุ่งหน้าไปทางจังหวัดขอนแก่น ชุดปฏิบัติการของ ร.ต.อ.วิรัตน์ชัย ได้เข้าตรวจสอบโดย ร.ต.อ.วิรัตน์ชัยได้ลงจากรถแสดงตนเป็นเจ้าหน้าที่แต่รถยนต์ต้องสงสัยได้ขับหลบหนีไปกลับรถในลานดินโล่ง ขณะเดียวกันเจ้าหน้าที่ตำรวจอีกคนกำลังจะลงจากแต่ ร.ต.อ.วิรัตน์ชัยตะโกนสั่งว่า "ไม่ต้องลงรถ ให้ขับรถตามรถต้องสงสัยไป" ขณะเดียวกัน ร.ต.อ.วิรัตน์ชัยได้วิ่งไปดักรอรถต้องสงสัย รถต้องสงสัยได้ขับเบียดรถของเจ้าหน้าที่จนไปติดที่ต้นไม้แต่รถต้องสงสัยได้พยายามขับหลบหนีและกลับรถ ร.ต.อ.วิรัตน์ชัย ที่วิ่งมารออยู่แล้วได้เห็นรถต้องสงสัยขับมาทางที่ ร.ต.อ.วิรัตน์ชัย ยืนอยู่จึงตะโกนสั่งให้รถต้องสงสัยหยุด แต่ไม่เป็นผล รถต้องสงสัยได้ขับพุ่งชนแล้วเหยียบซ้ำ เป็นเหตุให้บาดเจ็บสาหัส และเสียชีวิตในเวลาต่อมา ที่โรงพยาบาลศูนย์ขอนแก่น
ต่อมา เจ้าหน้าที่ตำรวจในชุดจับกับ สามารถติดตามจับกุมนายสุภาพ ติธรรม อายุ 53 ปี ผู้ก่อเหตุ ได้ที่อำเภอวาปีปทุม จังหวัดมหาสารคาม แจ้งข้อหาต่อสู้ขัดขวางเจ้าพนักงาน และฆ่าเจ้าพนักงานซึ่งกระทำการตามหน้าที่ ดำเนินคดีตามกฎหมายต่อไป
วันที่ 31 มีนาคม 2565 มติคณะกรรมการพิจารณาบำเน็จความชอบพิเศษได้มีมติให้เลื่อนเงินเดือนจาก ส.1 ขั้น 46 (38,750 บาท) (ขั้นสูงสุด) เลื่อนเป็น ส.1 ขั้นเยียวยา 5 (45,750 บาท)และขอพระราชทานยศพลตำรวจตรี (ตั้งแต่วันที่ 17 มกราคม พ.ศ. 2564)

**การศึกษา**
 ระดับประถมศึกษา - โรงเรียนชุมชนโนนสูง-น้ำคำ- ระดับมัธยมศึกษา-โรงเรียนอุดรพิทยานุกูล- หลักสูตรนักเรียนพลตำรวจ มอดินแดงรุ่นที่ 19 ขอนแก่น
*ระดับอุดมศึกษา-ปริญญาตรีนิติศาสตร์บัณฑิต มหาวิทยาลัยสุโขทัยธรรมาธิราช
*เนติบัณฑิตยสภา (ยังไม่จบการศึกษา) 

**หลักสูตรพิเศษ**
หลักสูตรนักเรียนพลตำรวจ พ.ศ.2532
*หลักสูตรชัยยะขั้นพื้นฐาน พ.ศ.2532
*หลักสูตร ผู้ช่วยพนักงานสอบสวน รุ่นที่ 9 พ.ศ.2546- หลักสูตรการฝึกอบรมข้าราชการตำรวจชั้นประทวนผู้มีวุฒิปริญญาตรีขึ้นไป เพื่อแต่งตั้งเป็นข้าราชการตำรวจชั้นสัญญาบัตร (กอน.สายนิติกร) พ.ศ.2556- หลักสูตรการพัฒนาผู้ทำหน้าที่นิติกร ของสำนักงานตำรวจแห่งชาติ ระดับรองสารวัตร รุ่นที่ 2 พ.ศ.2560- หลักสูตรสารวัตร รุ่นที่ 214 พ.ศ.2562
*เจ้าพนักงานสำนักงานคณะกรรมการป้องกันและปราบปรามยาเสพติด (ป.ป.ส.)

**ตำแหน่ง**
 พ.ศ. 2532 - พลสำรองโรงเรียนตำรวจภูธร 4 กองบัญชาการศึกษา- พ.ศ. 2533 - ลูกแถว งานปัองกันปราบรามสภ.หนองพอก ตำรวจภูธรจังหวัดร้อยเอ็ด  ตำรวจภูธรภาค4- พ.ศ. 2535 - ผู้บังคับหมู่ป้องกันปราบปราม สภ.เมืองร้อยเอ็ด ภ.จว.ร้อยเอ็ด ตำรวจภูธรภาค4- พ.ศ. 2538 - ผู้บังคับหมู่ป้องกันปราบปราม สภ.เสลภูมิ ภ.จว.ร้อยเอ็ด ตำรวจภูธรภาค 4- พ.ศ. 2541 - ผู้บังคับหมู่สืบสวนและผู้บังคับหมู่ผู้ช่วยพนักงานสอบสวน สภ.ประจักษ์ศิลปาคม ภ.จว.อุดรธานี ตำรวจภูธรภาค 4
*พ.ศ. 2556 - รองสารวัตรฝ่ายอำนวยการ (นิติกร) กองบังคบการตำรวจสันติบาล 2 กองบัญชาการตำรวจสันติบาล 
*พ.ศ. 2560 - รองสารวัตรกองกับกับการ 6 กองบังคับการตำรวจสันติบาล 1 กองบัญชาการตำรวจสันติบาล
*พ.ศ. 2562 - รองสารวัตร (สืบสวน) กองกำกับการ 3 กองบังคับการตำรวจปราบปรามยาเสพติด 2 กองบัญชาการตำรวจปราบปรามยาเสพติด

**ยศ**
 1 กุมภาพันธ์ พ.ศ. 2532 - พลสำรอง- 1 กุมภาพันธ์ พ.ศ. 2533 - พลสำรองพิเศษ- 1 ตุลาคม พ.ศ. 2533 - พลฯ สมัคร- 1 พฤษภาคม พ.ศ. 2535 - สิบตำรวจตรี- 1 พฤษภาคม พ.ศ. 2538 - สิบตำรวจโท- 1 พฤษภาคม พ.ศ. 2541 - สิบตำวจเอก- 1 พฤษภาคม พ.ศ. 2544 - จ่าสิบตำรวจ- 1 พฤษภาคม พ.ศ. 2547 - ดาบตำรวจ- 16 กันยายน พ.ศ. 2556 - ร้อยตำรวจตรี- 1พฤษภาคม พ.ศ. 2557 - ร้อยตำรวจโท- 1 พฤษภาคม พ.ศ. 2560 - ร้อยตำรวจเอก
*17 มกราคม พ.ศ. 2564 - พลตำรวจตรี (กรณีพิเศษ)

**เกียรติประวัติ**
โล่รางวัลผู้เสียสละในการปฏิบัติงานป้องกันและปราบปรามยาเสพติด สำนักงานคณะกรรมการป้องกันและปราบปรามยาเสพติด พ.ศ. 2564
*จารึกชื่อบนอนุสวรีย์ผู้เสียสละกองบัญชาการตำรวจปราบปรามยาเสพติด
*ได้รับเงินเพิ่มพิเศษสำหรับการปราบปรามผู้กระทำความผิด (พ.ป.ผ.) ตามคำสั่ง จังหวัดอุดรธานีที่ 1253/2543
*จารึกชื่อบนอนุสาวรีย์ผู้พิทักษ์รับใช้ประชาชนโรงเรียนนายร้อยตำรวจ

**เครื่องราชอิสริยาภรณ์**
2564
*2560

**อ้างอิง**

**บรรณานุกรม**
 https://www.thairath.co.th/news/local/northeast/2015137

หมวดหมู่:บุคคลจากอำเภอเมืองอุดรธานี
หมวดหมู่:ตำรวจชาวไทย
หมวดหมู่:เสียชีวิตจากการปฏิบัติหน้าที่